થોડા સમય પહેલાં ફૅશન દીવા સોનમ કપૂરે હેરકલરને યુવતીઓના કૉન્ફિડન્સ સાથે જોડીને વાળ સાથે એક્સપરિમેન્ટ કરતા રહેવાની સલાહ આપી હતી. વાળમાં રંગોથી અખતરા કરવાનો ફાયદો એ હોય છે કે એ વાળ પર પર્મનન્ટ અસર છોડતા નથી. કદાચિત તમારા સ્કિનટોન સાથે જો કોઈ હેરકલર અથવા હાઇલાઇટિંગ સૂટ ન થાય તો તમે એનાથી છુટકારો મેળવી શકો છો, એ પણ કુદરતી રીતે. બેશક એમાં તમારે એ રંગ આછા થાય એની રાહ જોવી પડતી હોય છે.